****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi 18. mai 2023 nr 1-8/23/17

Algus kell 17.00, lõpp kell 17.55

**Koosolekut juhatasid** Helmut Hallemaa (koosoleku esimeses pooles) ja Ando Kiviberg (koosoleku teises pooles)

**Protokollis** Kristi Kroon

**Võtsid osa liikmed:** Harri Juhani Aaltonen, Peep Aru, Helmut Hallemaa, Rain Hüva (Teamsis), Ando Kiviberg, Valter Kraavi, Randel Länts (Teamsis), Timo Tints, Tõnis Tulp, Malle Vahtra (Teamsis), Gunnnar Veermäe (Teamsis)

**Võtsid osa asendusliikmed:** Kert Kärner (Teamsis), Raul Kukk (Teamsis)

**Puudus:** Villem Varik

**Koosolekul viibisid:** abilinnapea Kalvi Märtin, peaarhitekt-arhitektuuriameti juhataja Olav Remmelkoor, abilinnapea Tonio Tamra, kultuuri- ja noorsootöö spetsialist Vilja Volmer-Martinson

Koosolek toimus füüsiliselt raekojas ja elektrooniliselt Microsoft Teamsi vahendusel.

H. Hallemaa palus protokollida, et ta juhib koosolekut esimeses pooles ning ta on kõikide tänasel koosolekul menetletavate eelnõude poolt. Koosoleku teises pooles võtab koosoleku juhtimise üle Ando Kiviberg.

Päevakorra läbirääkimised. Kinnitati järgmine päevakord.

**PÄEVAKORD:**

1. Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2023/175)

2. Loa andmine varaliste kohustuste võtmiseks Viljandi linna haridusasutustele toitlustusteenuse ostmiseks (2023/181)

3. Kinnistutele enampakkumise korras hoonestusõiguse seadmine (2023/179)

4. Loa andmine varaliste kohustuste võtmiseks Viljandi linna üldplaneeringu 2040+ ja keskkonnamõju strateegilise hindamise koostamiseks (2023/180)

5. Muud küsimused

**PÄEVAKORRAPUNKT NR 1**

**Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2023/175)**

**KUULATI:**

T. Tamra andis ülevaate eelnõu muudatuste kohta. Määruse muudatuses juhtis tähelepanu 2le aspektile:

1) Soodustuse saaja vanus muutub täpsemaks – seni oli määruses kirjas, et taotleda saab soodustust õpilasele kuni 19-aastaseks saamiseni, aga nüüd muutsime sõnastust ja lisasime *kuni keskhariduse omandamiseni.*

2) Suurenenud on õppetasu soodustuse taotlejate arv ning taotluse menetlejal on keeruline kontrollida taotlejate sissetulekuid. *§ 5. Lisada Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ § 5 lõige 7 ja sõnastada see järgmiselt: „Käesoleva korra § 4 lõike 3 punktis 1 kirjeldatud tingimusele taotluse esitamisel tuleb sissetulekute tõestamiseks taotlusele lisada vanemate viimase kolme kuu pangaväljavõtted.“*

Toimus arutelu.

**Ettepanekud:**

A. Kiviberg – pangakonto väljavõtte esitamise asemel võib taotleja esitada Maksu- ja Tolliameti tõendi viimase 3 kuu sissetulekute kohta.

P. Aru – Kaaluda eelnõu sõnastuses kasutada pangaväljavõtte asemel Maksu- ja Tolliameti tõendi võimalust.

H. Hallemaa – kui vanemate sissetulekute tõestamiseks või tõendamiseks võetakse taotlusele vanemate viimase kolme kuu pangaväljavõtete lisamise asemel kasutusele Maksu- ja Tolliameti tõend, peab linnavalitsus ise taotlema Maksu- ja Tolliametilt selle tõendi / nende tõendite väljastamist kõikide huvikoolide õppetasu soodustuse taotluse esitanud isikute viimase kolme kuu sissetulekute kohta. See oleks 21. sajandile kohane ja ainuvõimalik lahendus.

R. Hüva – Maksu- ja Tolliameti tõend peaks olema ainuke alus sissetuleku tõendamiseks.

Koosoleku juhataja küsis, kas komisjon toetab ettepanekut paluda linnavalitsusel töötada linnavolikogu istungi ajaks läbi eelnõu § 5 võimalik muutmine ja sõnastada see lõplikult, arvestades komisjonis arutluse all olnud ettepanekut: „pangaväljavõtte asemel võib esitada ka Maksu- ja Tolliameti tõendi sissetulekute kohta“ ja kas nõutakse hääletamist.

Hääletamist ei nõutud.

Komisjon toetas ettepanekut.

**OTSUS:**

Paluda Viljandi Linnavalitsusel töötada linnavolikogu istungi ajaks läbi eelnõu § 5 võimalik muutmine ja sõnastada see lõplikult, arvestades komisjonis arutluse all olnud ettepanekut, kus pangaväljavõtte asemel võib esitada ka Maksu- ja Tolliameti tõendi sissetulekute kohta.

Koosoleku juhataja tegi ettepaneku hääletada ja toetada eelnõu.

**Hääletati:**

10 poolt, vastu ja erapooletuid ei olnud

**OTSUSTATI:**

Toetada eelnõu „Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine“.

**H. Hallemaa andis juhtimise üle komisjoni aseesimehele A. Kivibergile**

**A. Kiviberg jätkas komisjoni juhtimisega**

**PÄEVAKORRAPUNKT NR 2**

**Loa andmine varaliste kohustuste võtmiseks Viljandi linna haridusasutustele toitlustusteenuse ostmiseks (2023/181)**

**KUULATI:**

T. Tamra tutvustas hanke eelnõu tähtsamaid punkte ja palus komisjonil eelnõu toetada. Tutvustas hetkel toitlustajat ning huvitatud ettevõtteid, kes soovivad hankes osaleda. Andis ülevaate hetkel kehtivatest haridusasutuste toidukorra hindadest ja planeeritud hinnatõusust.

**Repliigid:**

A. Kiviberg – hankelepingut ei saa enne sõlmida, kui volikogu on selleks loa andnud.

H. J. Aaltonen – eelnõu ajastus on halb, sest volikogu peaks andma loa teadmata, mis on tegelik hanke hind.

Koosoleku juhataja tegi ettepaneku hääletada eelnõu toetamise poolt

**Hääletati:**

10 poolt, vastu ja erapooletuid ei olnud

**OTSUSTATI:**

Toetada eelnõu „Loa andmine varaliste kohustuste võtmiseks Viljandi linna haridusasutustele toitlustusteenuse ostmiseks“.

**PÄEVAKORRAPUNKT NR 3**

**Kinnistutele enampakkumise korras hoonestusõiguse seadmine (2023/179)**

**KUULATI:**

K. Märtini ettekannet Järveotsa pst 9 ja Tuule tn kinnistutele enampakkumise korras hoonestusõiguse seadmiseks.

Koosoleku juhataja tegi ettepaneku hääletada eelnõu toetamise poolt.

**Hääletati**

12 poolt, vastu ja erapooletuid ei olnud

**OTSUSTATI:**

Toetada eelnõu „Kinnistutele enampakkumise korras hoonestusõiguse seadmine“.

**PÄEVAKORRAPUNKT 4**

**Loa andmine varaliste kohustuste võtmiseks Viljandi linna üldplaneeringu 2040+ ja keskkonnamõju strateegilise hindamise koostamiseks (2023/180)**

**KUULATI:**

K. Märtini tutvustust eelnõu kohta.

O. Remmelkoor – eelnõu eesmärk on saada volikogult luba varaliste kohustuste võtmiseks Viljandi linna üldplaneeringu ja keskkonnamõju strateegilise hindamise koostamiseks. 2023 aasta eelarvest on planeeritud 73 029 eurot, kuid projekti kestus lükkub ka tulevastele perioodidele.

Toimus arutelu.

Koosoleku juhataja tegi ettepaneku hääletada eelnõu toetamise poolt.

**Hääletati:**

12 poolt, vastu ei oldud, erapooletuid ei olnud

**OTSUSTATI:**

Toetada eelnõu „Loa andmine varaliste kohustuste võtmiseks Viljandi linna üldplaneeringu 2040+ ja keskkonnamõju strateegilise hindamise koostamiseks“

**PÄEVAKORRAPUNKT NR 5**

**Muud küsimused**

Koosoleku juhtaja informeeris komisjoni liikmeid järgmise eelarve- ja arengukomisjoni toimumisest juunis.

(allkirjastatud digitaalselt) (allkirjastatud digitaalselt) (allkirjastatud digitaalselt)

Helmut Hallemaa Ando Kiviberg Kristi Kroon

koosoleku juhataja koosoleku juhataja protokollija

(koosoleku esimeses pooles) (koosoleku teises pooles)